สวัสดีค่ะ ดิฉันพบความปกติกับร่างกายตัวเองคือมักมีตกขาวปนเลือด บางวันก็ตกขาวปกติบางวันก็มีตกขาวปนเลือด ดิฉันลองอ่านอาการของมะเร็งปากมดลูดแล้วดิฉันดูเหมือนจะมีอาการตรงเพียงข้อเดียวคือมีเลือดปน แต่เวลามีเพศสัมพันธ์ก็ไม่ได้มีเลือดออกหรือเจ็บนะคะ และคุมกำเนิดด้วยการใช้ถุงยางทุกครั้งค่ะ ลองไปตรวจมะเร็งปากมดลูกมาสองครั้งแล้วผลก็ปกติค่ะ เลยอยากปรึกษาคุณว่าการที้ดิฉันมีตกขาวปนเลือดจะเกิดจากสาเหตุอะไรได้บ้างคะ และเป็นอันตรายไหม ปล.คุณล่าสุดที่ตรวจมะเร็งปากมดลูกให้ตรวจพบว่าปากช่องคลอดของดิฉันกว้างกว่าปกติด้วยค่ะ นี่จะเกี่ยวข้องหรือไม่คะ ที่ปากมดลูกกว้างดิฉันคาดว่าน่าจะมีสาเหตุมาจากดิฉันเคยทำการผ่าตัดน่าจะกรีดผนังช่องคลอดค่ะ(ไม่ทราบเรียกว่าอย่างไรนะคะเพราะตอนนั้นไม่มีโอกาสพูดกับคุณ) ที่ต้องทำการกรีดเพราะดิฉันถึงวัยมีประจำเดือนแล้วแต่เลือดประจำเดือนไม่สามารถไหลออกมาได้จนท้องโตขึ้นค่ะ คุณจึงตรวจว่าเหมือนมันไม่มีช่องให้เลือดออกจึงทำการผ่าตัดค่ะ แต่ว่าตกขาวปนเลือดเพิ่งมาพบว่ามีอาการได้ประมาณ1ปีค่ะ ผ่านมาสิบปีแล้วแต่แต่ก่อนไม่เคยมีเลือดปนค่ะ และเวลาเป็นประจำเดือนก็ไม่เคยมีอาการปวดท้องเหมือนผู้หญิงท่านอื่นค่ะ ขอบค่ะ
สวัสดีครับเบ้องต้นนั้นตกขาวสามารถแบ่งได้เป็น 2 ชนิดนะครับ1.ตกขาวปกติ ตกขาวจะมีสี่ขาวหรือใส ปริมาณไม่มาก ไม่มีกลิ่นเหม็น ไม่มีเลือดปน ไม่มีปวดท้องน้อย อาการตกขาวปกตินี้ ในบางคนจะมามากได้ในวันที่มีไข่ตก หรือกลางรอบเดือน2.ตกขาวผิดปกติ ตกขาวชนิดนี้มักจะมีลักษณะ มามาก มีกลิ่นเหม็น มีสี่ที่ต่างออกไป เช่นที่เขียว สีเหลือง ลักษณะเป็นก้อน อาจมีอาการปวดท้องน้อยร่วมได้อาการตกขาวถ้าปนเลือดมักจะมีความผิดปกติ อาจเกิดจากความผิดปกติของระบบสตรีได้หลายอย่างไม่ว่าจะเป็นการทำงานของฮอร์โมนผิดปกติ มดลูกโต การติดเชื้อในมดลูก โรคติดต่อทางเพศสัมพันธ์ หรือมีแผลในปากมดลูกซึ่งจากการเล่าประวัติมักจะไม่เพียงพอต่อการวินิฉัย จึงแนะนำให้ไปตรวจซ้ำกับสูติ นรีแพทย์ เพื่อตรวจหาความผิดปกติต่างๆ ต่อไปครับ